Западен Антарктик

врска=//upload.wikimedia.org/wikipedia/commons/thumb/c/c0/Antarctica.svg/220px-Antarctica.svg.png|десно|мини| Обележана карта на Антарктикот, со Западен Антарктик лево.
Западен Антарктик, или Мал Антарктик — еден од двата главни региони на Антарктикот, е дел од тој континент кој се наоѓа во рамките на западната полутопка и го опфаќа Антарктичкиот Полуостров. Тој е одделен од Источен Антарктик со Трансантарктичките Планини и е покриен со ледената покривка на Западен Антарктик. Се наоѓа помеѓу Росовото Море (делумно покриено со Росовата Ледена Плоча) и Веделовото Море (во голема мера покриено со Филхнер-Ронеова Ледена Плоча). Може да се смета за џиновски полуостров, кој се протега од Јужниот Пол кон врвот на Јужна Америка.

Западен Антарктик во голема мера е покриен со ледената покривка на Антарктикот, но има знаци дека климатските промени имаат одреден ефект и дека оваа ледена покривка можеби почнала малку да се намалува. Во текот на изминатите 50 години, западниот брег на Антарктичкиот Полуостров бил - и сè уште е - еден од најбрзо затоплените делови на планетата, а бреговите на Полуостровот се единствените делови на Западен Антарктик кои остануваат (во лето) без мраз. Тие ја сочинуваат тундрата на Антарктикот и имаат најтопла клима на Антарктикот. Карпите се обложени со мов и лишаи кои можат да се справат со интензивниот зимски студ и кратката сезона на растење.

 Местоположба и опис 
врска=//upload.wikimedia.org/wikipedia/commons/thumb/f/fc/Map of Transantarctic Mountains.jpg/220px-Map of Transantarctic Mountains.jpg|мини| Географска карта на Антарктикот
Лежијќи на страната на Тихиот Океан на Трансантарктичките Планини, Западен Антарктик го опфаќа Антарктичкиот Полуостров (со Греамовата Земја и Палмеровата Земја) и Елсвортовата Земја, Земја на Мари Берд и Земја на Кралот Едвард VII, морските острови како што е островот Аделаида и ледените плочи, особено Филхнер-Ронеовата Ледена Плоча на Веделовото Море и Росовата Ледена Плоча на Росово Море.

Западен Антарктик бил именуван на почетокот на 20 век.Balch, 1902; Nordenskiöld, 1905) Таа употреба станала стандардна по Меѓународната геофизичка година (1957-1958) и истражувањата кои откриле дека Трансантарктичките Планини обезбедуваат корисна регионална граница помеѓу Западен Антарктик и Источен Антарктик. Советодавниот комитет за имиња на Антарктикот го одобрил името во 1962 година.

Западен Антарктик е претежно покриен со масивна ледена покривка наречена Ледена покривка на Западен Антарктик. Во последните децении, оваа ледена покривка покажува знаци на намалување на масата.

Геолошката историја на Западен Антарктик била сумирана во публикација од 2020 година.

 Антарктичка тундра 
Деловите на Западен Антарктик кои не се покриени со мраз (антарктичка оаза), кои се бреговите на Антарктичкиот Полуостров, сочинуваат регион со биолошка разновидност познат како Антарктичка Мерибердова тундра (по Земја на Мери Берд).  Оваа област има најтопла клима на Антарктикот и карпите покриени со мов и лишаи се без снег во текот на летните месеци, иако времето е сè уште интензивно студено, а сезоната на растење е многу кратка.

Географија
Подрачја
 Антарктички Полуостров со
 Греамова Земја
 Палмерова Земја
 Елсвортова Земја
 Инглишов Брег
 Брајанов Брег
 Ејтсов Брег
 Земја на Кралицата Елизабета
 Земја на Мери Берд со
 Бакутисов Брег
 Волгринов Брег
 Рупертов Брег
 Сондерсов Брег
 Хобсов Брег
 Земја на Кралот Едвард VII со
 Ширасеов Брег

Мориња
 Амундсеново Море
 Белингсхаузеново Море
 Веделово Море
 Скоша

Ледени плочи
Поголеми ледени плочи се:

 Гецова Ледена Плоча
 Аботова Ледена Плоча
 Ларсенова Ледена Плоча
 Росова Ледена Плоча
 Салцбергерова Ледена Плоча
 Филхнер-Ронеова Ледена Плоча

 Наводи 

Категорија:Географија на Антарктикот
Категорија:Тундра
Категорија:Области на Антарктикот